section_heading: Oštećenje 2013.
paragraph_text: Dana 13. svibnja 2013. objavljeno je da je najveća hramska struktura u Nohmulu gotovo uništena. Po zakonu su svi pretkolumbovski lokaliteti pod zaštitom središnje vlasti. Ugovaratelji su rabili bagere i buldožere da uklone velike dijelove centralne 30 metara visoke piramide radi njezina šljunka i vapnenačkog sadržaja da bi izgradili ceste u obližnjem Douglas Villageu. Vlasnik teške opreme bio je D-Mar Construction, tvrtka u vlasništvu UDP-ova političara Dennyja Grijalve.<ref> Sačuvana je samo malena jezgra u centru. John Morris iz Belizejskog arheološkog instituta rekao je da su radnici morali znati da buldožerom zahvaćaju majanske ruševine jer se ovu visoku strukturu nije moglo zamijeniti zabunom za nešto drugo.<ref> Jaime Awe, čelnik Belizejskog arheološkog instituta, primijetio je da se piramidni brežuljak nije mogao zabunom zamijeniti za prirodan brežuljak jer je krajolik zaravnjen, a ruševine su dobro poznate.